หุ้นใหญ่หนุน SET ปิดเช้าบวก 8 จุด BAM ซื้อขายสูงสุด 2.1 พันลบ.
หุ้นใหญ่หนุน SET ปิดเช้าบวก 8 จุด BAM ซื้อขายสูงสุด 2.1 พันลบ. โดยดัชนีช่วงเช้าปิดที่ระดับ 1,266.80 จุด เพิ่มขึ้น 8.02 จุด หรือ 0.64% มูลค่าการซื้อขาย 2.54 หมื่นล้านบาท
27 เม.ย. 2563

ผู้สื่อข่าวรายงานว่า ดัชนีช่วงเช้าปิดที่ระดับ 1,266.80 จุด เพิ่มขึ้น 8.02 จุด หรือ 0.64% มูลค่าการซื้อขาย 2.54 หมื่นล้านบาท 
10 หุ้นดันดัชนีเช้านี้

ด้านนักวิเคราะห์ เปิดเผยว่า ตลาดหุ้นไทยเช้านี้แกว่งผันผวนบ้าง จากช่วงเช้าปรับตัวขึ้นได้มากตามตลาดหุ้นในภูมิภาคเอเชีย แต่ก็เผชิญแรงขายทำกำไรระหว่าง ทำให้ดัชนีฯลดช่วงบวกลงในเวลาต่อมา จากความกังวลในเรื่องการควบคุมโรคติดเชื้อไวรัสโควิด-19 ที่ยังมีอยู่ และขายเพื่อลดความเสี่ยงในช่วงรอดูผลประชุมศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือศบค. ว่าจะคลายล็อกดาวน์หรือไม่
ขณะที่ตลาดหุ้นในภูมิภาคเอเชียเช้านี้ปรับตัวขึ้นได้อย่างสดใสเป็นส่วนใหญ่ หลังมีข่าวบวกจากผลประชุมธนาคารกลางญี่ปุ่น (BOJ) ได้ผ่อนคลายนโยบายการเงินเชิงรุกมากขึ้น ซึ่งก็มากกว่าที่คาดไว้ ทำให้ตลาดหุ้นญี่ปุ่นตอบรับในทางบวก แต่ก็ยังต้องติดตามผลประชุมธนาคารกลางยุโรป (ECB) และประชุมธนาคารกลางสหรัฐ (เฟด) ต่อไปในสัปดาห์นี้ต่อไป
อย่างไรก็ดี ตลาดบ้านเราได้ปรับขึ้นไป 30% แล้ว ซึ่งได้รับรู้ปัจจัยบวกจากนโยบายการเงิน และจะคลายล็อกดาวน์ไปแล้ว ทำให้การปรับขึ้นไปอาจเป็นจังหวะของการเคลียร์ของนักลงทุนได้
สำหรับแนวโน้มการลงทุนในช่วงบ่ายนี้ นายณัฐพล กล่าวว่า ตลาดฯคงจะแกว่ง Sideway ถึง Sideway up พร้อมให้แนวรับ 1,260-1,258 จุด ส่วนแนวต้าน 1,270 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
BAM     มูลค่าการซื้อขาย  2,132.18 ล้านบาท  ปิดที่   23.60 บาท เพิ่มขึ้น  0.20 บาท
CPALL   มูลค่าการซื้อขาย  1,684.39 ล้านบาท  ปิดที่   67.25 บาท เพิ่มขึ้น  1.00 บาท
GPSC    มูลค่าการซื้อขาย  1,246.64 ล้านบาท  ปิดที่   69.25 บาท ราคาไม่เปลี่ยนแปลง
PTT     มูลค่าการซื้อขาย  1,161.12 ล้านบาท  ปิดที่   34.50 บาท เพิ่มขึ้น  0.50 บาท
GULF    มูลค่าการซื้อขาย  1,074.40 ล้านบาท  ปิดที่   39.00 บาท เพิ่มขึ้น  1.00 บาท